open-index/open-wikipedia-markdown huggingface dataset:
Alessia Cara

**Alessia Cara**, vlastným menom **Alessia Caracciolo** (* 11. júl 1996, Mississauga, Ontário, Kanada) je kanadská speváčka a skladateľka. Po zverejnení akustických coverov ako "Love Yourself" a "Sweater Weather" online, podpísala v roku 2014 zmluvu s EP Entertainment & Def Jam Recordings a nasledujúci rok vydala svoj debutový singel „Here“, ktorý obsadil 19. priečku kanadského rebríčka Hot 100. V USA sa stal tzv. *sleeper hitom*, a eventuálne sa dostal na 5. miesto rebríčka ''Billboard'' Hot 100.

Jej debutový štúdiový album *Know-It-All* (2015), obsadil 8. miesto v kanadskom albumovom rebríčku a 9. miesto v rebríčku ''Billboard'' 200. 

Tretí singel albumu, "Scars to Your Beautiful", obsadil v roku 2016 na Billboard Hot 100 8. priečku.

V roku 2017, Cara spolupracovala s DJ-om a producentom Zeddom na singli "Stay", ktorý je v Kanade certifikovaný sedemnásobnou platinovou platňou, a podieľala sa na piesni rappera Logica "1-800-273-8255". Cara bola nominovaná na štyri ceny Grammy, a v roku 2018 získala Cenu Grammy pre najlepšieho nováčika. Taktiež bola nominovaná na Cenu za skladbu roka a Cenu za nahrávku roka na 2019 Latin Grammys, za jej spoluprácu so spevákom Juanesom na piesni "Querer Mejor". 

Jej druhý štúdiový album, *The Pains of Growing* (2018), zožal relatívny úspech so singlami "Growing Pains" a "Trust My Lonely". Na kanadských Juno Awards bol ocenený ako Album roka a Popový album roka, zatiaľ čo ona získala cenu Skladateľ roka.

Jej tretí album *In The Meantime* vyšiel v roku 2021. Od kritikov dostal zväčša pozitívne hodnotenia.

## Detstvo a vzdelanie
náhľad|Alessia počas živého vystúpenia.
Pochádza z Bramptonu v Ontáriu, kde navštevovala katolícku strednú školu kardinála Ambrozica. Jej rodina pochádza z Kalábrie. Jej otec sa narodil v Kanade talianskym rodičom a jej matka je taliansky prisťahovalec. Alessia vie hovoriť po taliansky. Ako dieťa písala poéziu a hrala v divadle. Ako 10 ročná začala hrať na gitaru a naučila sa rôzne piesne. Keď mala 13, začala s vlastným YouTube kanálom, kde nahrávala cover verzie rôznych skladieb.

## Diskografia

* *Know-It-All* (2015)
* *The Pains of Growing* (2018)
* *In the Meantime* (2021)

## Zdroj

Kategória:Osobnosti z Mississaugy
Kategória:Kanadské R&B speváčky
Kategória:Kanadskí skladatelia modernej hudby
Kategória:Kanadské speváčky
Afeidas (syn Arkada)

**Afeidas** () je v gréckej mytológii syn lykosúrskeho kráľa Arkada. 

Afeida, syna lykosúrskeho kráľa Arkada, považovali v starovekom Grécku za arkádskeho hrdinu. Jeho matkou bola podľa rôznych verzií buď Laodameia, dcéra spartského kráľa Amykla alebo Meganeira, dcéra eleusínskeho kráľa Krokóna, alebo nymfa Chrysopeleia.  

Grécky cestovateľ Pausanias, ktorý v 2. storočí navštívil Arkádiu sa od miestnych obyvateľov okrem iných informácií dozvedel, že matkou Afeida bola dryáda Erato: „*Túto vílu nazývajú Erato a tvrdia o nej, že Arkadovi sa s ňou narodil [[Azan]], Afeidas a [[Elatos (syn Arkada)|Elatos]]; ešte predtým sa mu narodil ľavoboček Autolaos. Arkas rozdelil synom, ktorí dospeli, zem na tri diely, jedna časť bola pomenovaná po Azanovi Azánia. Z tejto časti sa vraj odsťahovali tí, ktorí bývajú okolo jaskyne vo [[Frýgia|Frýgii]] zvanej Steunos a okolo rieky [[Penkalas|Penkaly]]. Afeidas dostal [[Tegea|Tegeu]] s príslušným územím, preto tiež básnici nazývajú Tegeu územím Afeida. Elatos získal pohorie [[Kylléne|Kyllénu]], vtedy ešte bezmennú. Neskôr sa Elatos odsťahoval do dnešnej [[Fókis (historické územie)|Fókydy]], pomáhal Fókom zaťažených vojnou obyvateľmi [[Flegyai]] a stal sa zakladateľom mesta [[Eleteia (Fókis)|Elateie]]. Azan mal syna [[Kleitor (syn Azana)|Kleitora]], Afeidas [[Aleus|Alea]], Elatos mal vraj päť detí: [[Aipytos (syn Elata)|Aipyta]], [[Pereus|Perea]], [[Kyllén]]a, [[Ischys (syn Elata)|Ischya]] a [[Stymfalos (syn Elata)|Stymféla]].*“  

## Referencie a bibliografia

Kategória:Postavy gréckej mytológie
Meganeira

**Meganeira** () môže byť v gréckej mytológii:

* dcéra kráľa Krokóna, pozri Meganeira (dcéra Krokóna)
* matka hrdinu Alkyonea, pozri Meganeira (matka Alkyonea)
Elateia

**Elateia** () môže byť:
* starogrécke mesto vo Fókide, pozri Elateia (Fókis)
* starogrécke mesto v Epirose, pozri Elateia (Epeiros)
Krokón

**Krokón** () môže byť:

* v gréckej mytológii syn Triptolema, pozri Krokón (mytológia)
* olympijský víťaz v roku 492 pred Kr., pozri Krokón z Eretrie
L-karnozin

**L-karnozin** je organická látka prirodzene sa vyskytujúca v ľudskom tele, konkrétne v kostrových svaloch, srdci a mozgu. Tvoria ju dve aminokyseliny – alanín a histidín. Ako silný antioxidant chráni bunkové membrány pred škodlivými vplyvmi prostredia. 

## História
Karnozín objavil ruský vedec W. S. Gulevič na začiatku 20. storočia. Prvotné výskumy sa zaoberali jeho štruktúrou, distribúciou a vlastnosťami. Priamy vplyv karnozínu na mozog, svaly a ich odolnosť voči únave preukázal S. E. Severin. Odvtedy je známy tzv. „Severinov fenomén“, ktorým sa označuje proces rýchlej svalovej regenerácie. Tento ruský vedec odhalil, že karnozín tlmí účinky kyseliny mliečnej na svaly, zvyšuje ich sťahovateľnosť (kontraktilitu) a regeneruje svaly. Okrem využitia v športe sa v minulosti používal aj na liečbu žalúdočných vredov. Výskum austrálskych a britských vedcov potvrdil schopnosť karnozínu spomaliť proces starnutia. V roku 2002 tím vedcov na čele s Dr. Michaelom G. Chezom priniesol informácie o pozitívnom vplyve karnozínu u autistických detí, podľa ktorého sa zlepšilo ich správanie, komunikácia a socializácia.  V súčasnosti je publikovaných viac ako 900 štúdií o karnozíne. 

## Charakteristika
Karnozín je dipeptid tvorený dvoma aminokyselinami- alanínom a histidínom. Jeho výrazné antioxidačné účinky chránia bunkové membrány, bielkoviny, DNA a lipidy. Karnozín výrazne prispieva k zvýšeniu svalovej sily a vytrvalosti, redukuje poškodenie buniek vplyvom alkoholu. Prirodzene sa nachádza v ľudskom tele, kde si ho každá bunka vytvára podľa potreby. Od určitého veku však schopnosť jeho produkcie klesá a znižuje sa i úroveň ochrany buniek pred oxidačným stresom. Záujem o jeho výskum sa neustále zvyšuje, v súčasnosti prebieha množstvo štúdií po celom svete. Mohol by pomôcť spomaliť proces starnutia kože a buniek, či uplatniť sa ako pomocná látka pri ochoreniach nervového, kardiovaskulárneho systému, cukrovke, svalovej dystrofii. Zlepšenia sa predpokladajú pri autistickom spektre, poruchách učenia a správania. Preventívne by mohol zamedziť rozvoju Alzaheimerovej a Parkinsonovej choroby.

## Referencie

Kategória:Peptidy
Ján Kačmár

Generálmajor Ing. **Ján Kačmár ** (* 5. december 1951, Kobylnice – † 27. december 2012, Prešov) bol slovenský generál, bývalý veliteľ Síl výcviku a podpory.

## Život
Vojenskú školu Jana Žižku z Trocnova, Opava ukončil v roku 1969. Roku 1973 ukončil Vysokú vojenskú školu Pozemného vojska, Vyškov. Po jej absolvovaní sa v roku 1973 stal vojakom z povolania, pričom získal hodnosť poručíka. Následne do roku 1976 vykonával vojenské veliteľské funkcie na úrovni rota . Roku 1978 absolvoval postgraduálne interné štúdium na Vojenskej akadémii Antonína Zápotockého v Brne. V období od roku 1978 do roku 1979 bol veliteľom tankového práporu v Humennom. Následne bol v rokoch 1979 až 1987 vo výkone funkcie zástupcu veliteľa a veliteľom tankového pluku v Humennom.  Od roku 1987  až do roku 1996 vykonával funkcie zástupcu veliteľa tankovej divízie. V roku 1997 absolvoval Vojenskú akadémiu Generálneho štábu v Moskve. Od roku 1997 bol náčelníkom štábu armádneho zboru, náčelníkom Štábu pre plánovanie operácií GŠ, náčelníkom Správy operácií GŠ a zástupcom veliteľa Síl výcviku a podpory OS SR. 18. decembra 2004 sa stal veliteľom Síl výcviku a podpory OS SR v Trenčíne.

5. decembra 2002 dosiahol prvú generálsku hodnosť – brigádny generál. Svoju vojenskú kariéru ukončil  roku 2007 vo funkcii veliteľa Síl výcviku a podpory OS SR. Ovládal ruský a anglický jazyk. 

Pochovaný je v Stropkove – Bokši

## Miesta vojenského pôsobenia
Vyškov, Prešov, Humenné, Brno, Trenčín, Opava, Moskva, Bratislava

## Referencie

## Externé odkazy
* Fotografia genmjr.Ján Kačmár 
* Služobná karta genmjr.Ján Kačmár
* Rodná obec Kobylnice

Kategória:Slovenskí generáli
Kategória:Príslušníci Ozbrojených síl Slovenskej republiky
Kategória:Velitelia Síl výcviku a podpory Slovenskej republiky
Glossina

***Glossina***  (po slovensky: **[[bodavka]]**; zastarano alebo nevhodne: *[[bodalka]]*; staršie: **[[pichavka]]**; neformálne: **glosína**, **[[mucha tse-tse]]**, **[[tse-tse mucha]]**, **[[tse-tse]]**, staršie: **[[cece]]**) je rod dvojkrídleho hmyzu.  

Je známy ako prenášač spavej choroby a dobytčej choroby nagana. Najviac múch z tohto rodu žije v rovníkovej Afrike. Poznáme okolo 31 druhov, tie spadajú do 3 podrodov. Za rok infikuje a zabije približne pol milióna ľudí a 3 milióny hospodárskych zvierat.

Najznámejšie druhy sú:
* bodavka tse-tse (staršie: pichavka cece, mucha tse-tse [v užšom zmysle]; lat. *Glossina palpalis*)
* bodavka dobytčia (staršie: pichavka hovädzia, pichavka dobytčia; lat. *Glossina morsitans*)

Obidva uvedené druhy, najmä však prvý, sa zvyknú označovať aj ako tse-tse (staršie: cece) [v užšom zmysle] - porov. rozlišovaciu stránku tse-tse.

## Galéria

Súbor:Glossina.jpg
Súbor:Tsetse fly.png
Súbor:09 Glossina palpalis.tif
Súbor:Glossina-morsitans-adult-tsetse-fly-2.jpg


## Zdroje

Kategória:Glossina
Juraj Štefanka (rozlišovacia stránka)

**Juraj Štefanka** môže byť:

* slovenský generál, pozri Juraj Štefanka (generál)
* hokejista, pozri Juraj Štefanka

Štefanka, Juraj
Chloe Bennet

**Chloe Bennet** (rodená: Chloe Wang) (*18. apríla 1992, Chicago, Illinois, USA) je americká herečka a speváčka. Najviac sa preslávila rolou Daisy "*Quake*" Johnson (predtým Skye) v seriáli televíznej stanice ABC Agenti S.H.I.E.L.D.

## Životopis
Narodila sa v Chicagu. Je dcérou Stephany a Benneta Wanga. Má šesť bratov: troch biologických, dvoch africko-amerického pôvodu a jedného mexicko-filipínskeho. Navštevovala St. Ignatius College Prep v Chicagu. V 15 rokoch sa presťahovala do Číny za speváckou kariérou. Tu si kvôli západným médiám zmenila meno na Chloe Bennet.

## Kariéra
Zatiaľ čo v Číne študovala mandarínštinu vydala tu svoj debutový singel "*Uh oh*" v mandarínštine ako aj v angličtine nasledoval singel "*Every Day in Between*", ktorý naspievala len v angličtine. Potom sa presťahovala do Los Angeles v Kalifornii.

Po prvé sa na obrazovkách objavila v letnej tanečnej show *The Nightlife*. V roku 2011 sa objavila vo videoklipe kórejskej skupiny Big Bang ku pesničke "*Tonight*". Počas rokov 2012 – 2013 hrala vedľajšie roly Hailey v dramatickom seriály ABC Nashville.

V decembri 2012 bola obsadená do hlavnej role seriálu Agenti S.H.I.E.L.D.

## Filmografia
### Filmy

### Televízia

## Diskografia
### Single
* "Uh Oh" (Anglická verzia) (2011)
* "Uh Oh" (Čínska verzia) (2011)
* "Every Day in Between" (2011)

## Referencie

Kategória:Herečky
Kategória:Herečky USA
Kategória:Dabingoví herci
Kategória:Dabingoví herci USA
Osobnosti z
Kategória:Speváčky
Kategória:Speváčky USA
Kategória:Narodenia 18. apríla
Kategória:Narodenia v 1992
Marshmallow

náhľad|Rôznofarebné marshmallows
náhľad|Marshmallow všetkých farieb, tvarov a druhov
**Marshmallow** (alebo **marsh-mallow**, / máršmelou /), je cukrík pozostávajúci z cukru, kukuričného sirupu, vody, želatíny, väčšinou aj z vajec, zjemnený v horúcej vode, glukózou a s pridanou príchuťou, väčšinou i potravinárskymi farbivami, premenený do hubovitej konzistencie a vytvarovaný do formy typicky menšieho valčeka. Existuje aj liečebná verzia marshmallow, z ibišu lekárskeho (*Althaea officinalis*).

V Severnej Amerike, Spojenom kráľovstve a v Austrálii je zvykom si marshmallows opekať nad táborovým ohňom, podobne ako špekáčiky. Môžu sa tiež dávať do kakaa.

## Galéria

Marshmallows.jpg
Licorice and marshmallow DNA.jpg
Roze Marshmallows.jpg


## Zdroj

Kategória:Sladkosti
Aurélie Dupontová

**Aurélie Dupontová** (; * 15. január 1973, Paríž) je francúzska baletná tanečnica, vedúca tanca v Opéra National de Paris.

Svoju tanečnú kariéru začala v roku 1983 kedy sa dostala do Baletnej školy Parížskej opery (*L’École de danse de l’Opéra de Paris*). V súbore tancovala od svojich šestnástich rokov, od roku 1987 a v decembri 1996 sa stala *première danseuse*. V roku 1998 bola po stvárnení Kitri v produkcii baletu Rudolfa Ňurejeva *[[Don Quixote (ballet)|Don Quixote]]* menovaná za vedúcu sólistku (*Étoile*). Účinkovala tiež v revivale Ňurejevovej verzie *[[Spiaca krásavica (balet)|Spiacej krásavice]]*.

V roku 2010 Cédric Klapisch prezentoval dokumentárny film o Dupontovej s názvom *L'espace d'un instant*, ktorý natočil počas predchádzajúcich dvoch rokov.

Dupontová oficiálne odišla na dôchodok z javiska Parížskej opery 18. mája 2015 po predstavení *[[L'histoire de Manon|Manon]]* Kennetha MacMillana. 5. februára 2016 bolo oznámené, že sa stane nasledujúcou vedúcou tanca Parížskej opery po rezignácii Benjamina Millepieda.

## Referencie

## Zdroj

## Externé odkazy
* 
* Rozhovor v časopise ''Ballet'', december 2003

Kategória:Osobnosti z Paríža
Kategória:Francúzske baletky
Kategória:Vedúci sólisti baletu Opéra national de Paris
Letecký personál

**Letecký personál** je súhrnné označenie posádok lietadiel vybavených platným preukazom spôsobilosti na výkon ich funkcie (letový personál) a leteckého pozemného personálu.

## Delenie
Podľa *[[Slovenský letecký slovník terminologický a výkladový|Slovenského leteckého slovníka terminologického a výkladového]]* (1998) možno letecký personál rozdeliť nasledovne:
* letový personál (posádka lietadla):
** výkonní letci:
*** piloti:
**** veliteľ lietadla,
**** druhý pilot, (kopilot),
*** letecký navigátor,
*** palubný inžinier (mechanik),
** palubný obsluhujúci personál – napr. palubní sprievodcovia, pracovníci leteckej pošty, obsluha špeciálnych zariadení a pod.
* letecký pozemný personál:
** technici údržby lietadiel,
** leteckí rádiomechanici,
** dispečeri leteckej dopravy (leteckí dispečeri),
** operační kontrolóri,
** rádiooperátori leteckej pohyblivej služby,
** dispečeri operačnej kontroly,
** riadiaci letovej prevádzky:
*** radarový riadiaci,
** operátori leteckej stanice.

K leteckému personálu patria tiež inštruktori, ktorí sú v rámci svojej odbornej skupiny oprávnení učiť, preskúšavať a vykonávať dozor pri činnosti žiakov leteckého personálu. Členov leteckého personálu v rámci práv daných svojou odbornou skupinou resp. triedou kontrolujú a prakticky preskúšavajú inšpektori.

K posádke lietadla patrí taktiež palubný rádiotelegrafista a palubný rádiotelefonista, slovník sa o nich ale nezmieňuje v hesle o výkonných letcoch.

## Referencie

## Externé odkazy
*
Zoznam poslancov Bratislavského samosprávneho kraja (2013 – 2017)

## Zdroj
* Zápisnica Volebnej komisie z 1. kola volieb 

Kategória:Zoznamy poslancov Bratislavského samosprávneho kraja
Ján Balciar

Generál Ing. **Ján Balciar** (* 22. júl 1963, Rimavská Sobota) je slovenský generál. V roku 2003 bol po ukončení služby v Policajnom zbore, prijatý do služobného pomeru profesionálneho vojaka Ozbrojených síl SR s vyčlenením na plnenie úloh v organizačných zložkách Vojenského spravodajstva na Ministerstve obrany SR.

## Život a vzdelanie
Po skončení základnej a strednej školy v rodnom meste roku 1986 ukončil Vysokú školu poľnohospodársku v Nitre a následne po skončení vojenskej služby roku 1987 nastúpil do služobného pomeru na oddelenie hospodárskej kriminality OS ZNB. Od roku 1990 pôsobil v Policajnom zbore SR kde zotrval až do roku 2003. Neabsolvoval žiadne klasické, vysoké vojenské vzdelanie. V športovej oblasti sa aktívne venoval džudu kde dosiahol majstrovský stupeň džuda-prvý dan. Je ženatý a s rodinou býva v Bratislave.

## Služobná kariéra
Počas policajnej služby bol vedúcim oddelenia násilnej kriminality Odboru kriminálnej polície Okresného veliteľstva Policajného zboru v Rimavskej Sobote. Neskôr špecialistom oddelenia národnej protidrogovej jednotky. Plnil úlohy aj v iných spravodajských útvaroch v oblasti bezpečnostnej komunity SR. Prešiel výcvikom a kurzami aj zahraničných spravodajských služieb.

V roku 2003 bol prijatý do služobného pomeru profesionálneho vojaka Ozbrojených síl SR a minister obrany ho vyčlenil na plnenie úloh organizačných zložiek Vojenského spravodajstva. Pracoval vo viacerých pozíciách vo Vojenskom spravodajstve. Od začiatku roka 2013 vykonával funkciu 1. zástupcu riaditeľa Vojenského spravodajstva. Riaditeľom Vojenského spravodajstva ministerstva obrany SR bol od roku 2016.

23. marca 2020 oznámil, že sa vzdá funkcie k 31. marcu 2020.

## Hodnostná kariéra
Do prvej vojenskej generálskej hodnosti brigádny generál bol prezidentom Slovenskej republiky vymenovaný v roku 2013.
* 19. apríl 2016 generálmajor
* 2. máj 2017 generálporučík 
* 26. apríl 2018 generál

## Referencie

## Externé odkazy
* https://www.ustreps.sk/data/att/81680.pdf
* Služobná karta Generál Ján Balciar
* Životopis Ján Balciar, oficiálna stránka Vojenské spravodajstvo MO SR
* Prijatie u primátora 
* Menovanie za riaditeľa Vojenského spravodajstva 
* Menovanie za riaditeľa Vojenského spravodajstva
* Prijatie na MÚ v Rimavskej Sobote  

Kategória:Slovenskí generáli
Kategória:Absolventi Slovenskej poľnohospodárskej univerzity v Nitre
Kategória:Osobnosti z Rimavskej Soboty
Kategória:Slovenské vojenské osobnosti
Kategória:Riaditelia Vojenského spravodajstva
Podvodník

::*Podvodník je všeobecne osoba, ktorá podvádza, pozri pod [[podvod]].*

***Podvodník*** (orig. *The Grinder*) je americký komediálny televízny seriál z právnického prostredia. Vysielal sa na stanici Fox od 29. septembra 2015 do 10. mája 2016. Napriek vysokému hodnoteniu kritikov, seriál mal nižku sledovanosť a 12. mája 2016 bolo potvrdené, že nebude pokračovať.

## Obsadenie
* Rob Lowe ako Dean Sanderson
* Fred Savage ako Stewart Sanderson
* Mary Elizabeth Ellis ako Debbie Sanderson
* William Devane ako Dean Sanderson, Sr.
* Natalie Morales ako Claire Lacoste
* Hana Hayes ako Lizzie Sanderson
* Connor Kalopsis ako Ethan Sanderson

## Série a časti

### 1. séria (2015–2016)

## Referencie

Kategória:Televízne seriály FOX
Kategória:Sitkomy USA
Kategória:Televízne seriály z roku 2015
Youth (album BTS)

***Youth*** je druhý japonský štúdiový album od juhokórejskej chlapčenskej skupiny BTS, ktorý bol vydaný 7. septembra 2016 a obsahuje 13 skladieb.

## Vydania
Obe verzie majú kompletný zoznam skladieb a foto karty so všetkými limitovanými edíciami albumu.

* Album + DVD edition (PCCA-4434): Toto vydanie spolu s DVD obsahuje „For You“, „I Need U“ (japonská verzia), a „Run“ (japonská verzia) videoklipy.

## Komerčné vystúpenia
Album predal viac než 44 547 kópií hneď v prvý deň vydania na Oricon Daily Album Chart a tiež bol certifikovaný zlatou platňou za viac než 100 000 predaných kópií v Japonsku.

## Zoznam skladieb

## Umiestnenia

## Predaj a certifikácie

## Referencie


## Externé odkazy
* 
* 
* 

Kategória:Hudobné albumy z 2016
Kategória:Albumy skupiny BTS
Face Yourself

**Face Yourself ** je tretí japonský štúdiový album od juhokórejskej chlapčenskej skupiny BTS, ktorý bol vydaný 4. apríla 2018. Obsahuje 12 skladieb vrátane japonských verzií ich predošlých singlov z albumov "Wings" či "Love Yourself: Her", tak ako aj troch nových originálnych japonských skladieb "Don't Leave Me", "Let Go" a "Crystal Snow".

## Vydanie albumu
Album bol vydaný 4. apríla a spolu s nim aj tri limitované edície. Nové japonské verzie skladieb ako "Go Go" či "Best of Me" z ich kórejského albumu "Love Yourself: Her" boli taktiež zahrnuté v zozname skladieb. 8. marca bola oznámená nová japonská skladba "Don't Leave Me", ktorá sa stala úvodnou skladbou k japonskej televíznej dráme "Signal".

Aj napriek tomu, že album bol vydaný 4. apríla, umiestnil sa na prvej priečke Oricon's Daily CD Album chart. Svoj post si tak udržal sedem po sebe nasledujúcich dní, čo zapríčinilo, že sa objavil na prvom mieste Weekly Album Chart s viac než 282,000 predanými kópiami, 
čím prekoval šesť ročný rekord skupiny KARA za najvyšší počet predaných kópií v prvom týždni od kórejského umelca na Oricon Chart. Album sa udržal v rebríčku tri týždne s viac než 300,000 predanými kópiami.

## Vydania
K dispozícií sú štyri verzie albumu : Typ A, Typ B, Typ C a regulárna verzia. Všetky albumy obsahujú také iste skladby, kým Typ A a Typ zahŕňajú aj DVD kontent.

* Limitovaná Edícia Typu A (UICV-9277): Toto vydanie zahŕňa Blu-ray disk a 32-stranovú brožúrkou.
* Limited Edition, Typ B (UICV-9278): Toto vydanie obsahuje DVD a 32-stranovú brožúrkou.
* Limitovaná Edícia Typ C (UICV-9279): Toto vydanie obsahuje 68-stranovú brožúrkou.
* Pravidelné Edition (UICV-1095): Toto vydanie obsahuje CD a 24-stranovou brožúrkou.

## Zoznam skladieb

## Umiestnenia

## Predaj

## Referencie

Kategória:Albumy skupiny BTS
Húšky (Borský Svätý Jur)

**Húšky** sú obecná časť obce Borský Svätý Jur v Trnavskom kraji, v okrese Senica, na Záhorí.

Obecná časť sa nachádza spoločne aj s ostatnými popri potoku Lakšár. Bývalí obyvatelia obce boli pracovití, obrábali skúpu piesčitú pôdu, na mnohých miestach nivné časti používali ako pasienky prípadne pestovali konope a ľan, ktorý potom ručne použili na zhotovovanie odevných súčastí, posteľnej či spodnej bielizne. Najbližšia obec je Závod, vzdialená 2,5 km, do Moravského Svätého Jána už 5 km a do materinskej obce Borský Svätý Jur až 6 km, no dá sa prejsť cestou cez časť Tomky, to je 9 km a najbližšia železničná stanica sa nachádza 8 km ďalej, v obci Sekule.

Obyvatelia osady Húšky spoločne s ostatnými osadníkmi okolitých osád popri potoku Lakšár navštevovali farnosť v Borskom Svätom Jure, do ktorého sa museli dostaviť pešo. V tridsiatych rokoch si postavili kostolík priamo v osade a každých štrnásť dní prichádzal kňaz priamo na Húšky.

V súčasnej dobe žije v obci len málo obyvateľov, z toho je v časti obce prevažná časť chalúp.

## Referencie


Kategória:Borský Svätý Jur
Dezider Tóth

**Dezider Tóth**, alebo Monogramista T.D (* 13. marec 1947, Výčapy-Opatovce) je slovenský výtvarník.

V rokoch 19621966 študoval na Škole umeleckého priemyslu (ŠUP) v Bratislave u prof. Rudolfa Filu a Štefana Schwartza a medzi rokmi 19661972 študoval u prof. Petra Matejku na Vysokej škole výtvarných umení v Bratislave. Od roku 1991 do 2015 vyučoval na VŠVU a v roku 2002 bol menovaný profesorom intermediálnej tvorby na pražskej Akadémii výtvarných umení. Od roku 2013 žije a tvorí v Brne.

## Tvorba
Od 70. rokov patrí k popredným predstaviteľom slovenského konceptuálneho umenia. Vo svojej tvorbe sa venuje umeniu akcie, inštaláciám, maľbe, objektu, minimalistickým intervenciám a tvorí tiež autorské knihy. V roku 1970 sa zúčastnil I. otvoreného ateliéru Rudolfa Sikoru.

## Ocenenia
* 2012 – Cena Dominika Tatarku
* 2009 – laureát Ceny Nadácie Tatra Banky za umenie

## Bibliografia
* Piteľová, I.: Monogramista T.D: *Slovo ako umelecký výrazový prostriedok*. Diplomová práca, Filozofická fakulta MU, Brno 2015. Dostupné online.
* Tóth, D. – Meluš, B.: *Monogramista T.D. Nie som autor, som metafora*. Bratislava 2011.
* Rusinová, Z.: *Postmoderna „In situ“*. In: katalóg Osemdesiate, postmoderna v slovenskom výtvarnom umení 1985-1992. Slovenská národná galéria, Bratislava, 2009.
* Hrabušický, A.: *Socialistický antiobraz*. In: Slovenský obraz (anti-obraz). Slovenská národná galéria, Bratislava, 2008.
* Matuštík, R.: *Poznávam nepatrnosť*. In: zborník Tretia tehla - texty a komentáre k tvorbe Monogramistu T.D. Galéria Jána Koniarka, Trnava, 2007.

## Galéria

Td invokacia detail 0.jpg|*Invokácia mŕtvym jazykom*, 1989, objekt
Dt turisticke-znacenie screen 0.jpg|*Turistické značenie*, 1981
Dezider Toth rezervacie.jpg|Zo série *Rezervácie*, 1993


## Referencie

## Externé odkazy
* Dezider Tóth v informačnom systéme 
* Dezider Tóth v Central European Art Database
* https://www.artandconcept.eu/dezider-toth/
* Výstavy
* Rozhovor
* Profil
* Diela Dezidera Tótha vo zbierke Moravskej galérie v Brne
* Dezider Tóth vo zbierke Art Fond  

## Zdroj
* Bartošová, Z. - Matuštík, R. - Valoch, J. - Vaškovičová, H. - Vrbanová, A. - Tóth, D.: Dezider Tóth 67-94. Bratislava, 1994
* Bungerová, V.: Dezider Tóth. In: 111 diel zo zbierok, Slovenská národná galéria, Bratislava, 2008

Kategória:Slovenskí výtvarníci
Kategória:Slovenskí vysokoškolskí pedagógovia
Kategória:Slovenskí univerzitní profesori
Kategória:Vyučujúci na Vysokej škole výtvarných umení v Bratislave
Kategória:Laureáti Ceny Dominika Tatarku
Kategória:Absolventi Vysokej školy výtvarných umení v Bratislave
Kategória:Osobnosti z Výčap-Opatoviec
Železničná stanica Veľké Leváre

**Železničná stanica Veľké Leváre** je železničná stanica v obci Veľké Leváre. Obsluhuje ju trať Bratislava – Kúty – Břeclav a leží v 33,180 km, medzi mestom Malacky a obcou Závod. Je elektrifikovaná striedavou sústavou 25 kV/50 Hz.

Na stanici je k dispozícií pokladňa na predaj cestovných lístkov. Sídlo prednostu je v železničnej stanici Kúty.

Všetkých päť nástupíšť má povrch z betónových panelov. Smerom na Bratislavu sa najčastejšie využíva tretie, smerom na Kúty tretie, občas štvrté nástupište. Tiež je možná jazda vlakov obidvomi smermi po obidvoch koľajach.

Železničná stanica je od obce vzdialená zhruba  východným smerom. Prístupná je po Závodskej ulici a obsluhovaná je autobusmi, smerujúcimi do Malých Levár. Počas dňa sa tam vystrieda niekoľko autobusov, ktoré sa na železničnej stanici zvyknú otáčať, tie smerujú smerom na Malacky, Závod alebo Borský Svätý Jur.

## Referencie

Veľké Leváre
Kategória:Doprava v okrese Malacky
Kategória:Veľké Leváre
Kategória:Architektúra z 1891
Extraliga hádzanárov 2017/18

**Extraliga hádzanárov** v **sezóne 2017/18** bol 25. ročník extraligy hádzanárov, najvyššej hádzanárskej súťaže mužov na Slovensku, kontrolovanej Slovenským zväzom hádzanej (SZH). V súťaži učinkovalo rovnako ako v minulej sezóne 10 družstiev. Aktuálny majster HT Tatran Prešov sa okrem slovenskej súťaže zúčastnil aj 6. ročníka nadnárodnej súťažeSEHA ligy. Súťaž v tejto sezóne niesla mediálny názov **Slovnaft Handball Extraliga** a jeho víťaz získal Pohár Antona Frola. 12. titul v rade získal HT Tatran Prešov, ktorý vo finálovej sérii zvíťazil nad tímom HK Topoľčany.

## Systém súťaže
Systém súťaže sa oproti minulej sezóne mierne pozmenil. Základná časť pozostávala z 18 kôl. Každý s každým sa stretol 2-krát, čo znamená, že každý tím odohral 18 zápasov. Po základnej časti nasledovala nadstavbová časť s dvoma skupinami, ktorá sa hrala rovnako systémom 2-krát každý s každým a v ktorej si družstvá preniesli body zo základnej časti. V nadstavbovej skupine o titul hrali družstvá na 1. až 6. mieste po základnej časti a prví štyria postúpili do play-off. Zápasy play-off sa hrali na 3 vyhrané duely. Víťaz súťaže získal Pohár Antona Frola. V druhej nadstavbovej skupine hrali družstvá, ktoré skončili na 7. až 10. mieste po základnej časti. Novinkou oproti minulej sezóne bolo to, že po skončení nadstavbových skupín odohrali družstvá, ktoré nepostúpili do play-off, skupinu o 5. až 8. mieste (tzv. *Ligový pohár*). V nej odohrali zápasy systémom 2-krát každý s každým, pričom predchádzajúce výsledky sa im do tejto časti neprenášali. Posledné 2 družstvá v skupine o 7. až 10. miesto odohrali barážové dvojzápasy s dvoma účastníkmi 1. ligy.

## Účastníci

Poznámky: 
* Pôvodne z predchádzajúcej sezóny nemalo vypadnúť žiadne družstvo (kvôli pôvodnemu zámeru organizovať Česko-slovenskú extraligu). Keďže však klub ŠKP Agrokarpaty Pezinok opätovne nesplnil podmienku účasti svojich dorasteneckých družstiev, nemohol účinkovať v najvyššej slovenskej súťaži. Oslovený klub HK Tatran Stupava ako víťaz 1. ligy odmietol účasť v extralige. Vzniknuté uvoľnené miesto tak po dohode SZH a klubu HT Tatran Prešov doplnila "B" rezerva Tatrana Prešov.
* Druhý účastník Tatrana Prešov nemohol zasiahnuť do nadstavbovej skupiny o najlepšiu šesticu.

## Výsledky
### Základná časť
;Zápasy

;Tabuľka

### Nadstavbová časť
#### Skupina o 1.6. miesto
;Zápasy

;Tabuľka

#### Skupina o 7.10. miesto
;Zápasy

;Tabuľka

### Skupina o konečné umiestnenie o 5.8. miesto (Ligový pohár)
;Zápasy

;Tabuľka

### Play-off
#### Semifinále

#### Play-off o 3. miesto

#### Finále

Poznámka: Boldom sú označené zápasy vyššie nasadeného družstva hrané doma.

## Konečné umiestnenie

## Baráž
* 20.27. máj 2018
* pohárový systém na dva hrané zápasy 

 

## Referencie

## Pozri aj
* MOL Liga hádzanárok 2017/18
* 1. liga hádzanárov 2017/18

## Externé odkazy
* Oficiálna stránka Slovenského zväzu hádzanej

## Zdroje
* Extraliga hádzanárov na stránke Slovenského zväzu hádzanej
* Extraliga hádzanárov 2017/18 na stránke flashscore.sk

Kategória:Hádzaná v 2017
Kategória:Hádzaná v 2018
Kategória:Extraliga hádzanárov
Elatos (syn Arkada)

**Elatos** () je v gréckej mytológii syn lykosúrskeho kráľa Arkada. 

Elatos, syn lykosúrskeho kráľa Arkada, bol v starovekom Grécku považovaný za arkádskeho hrdinu. Jeho matkou bola podľa rôznych verzií buď Laodameia, dcéra spartského kráľa Amykla alebo Meganeira, dcéra eleusínskeho kráľa Krokóna, alebo nymfa Chrysopeleia.  

Grécky cestovateľ Pausanias, ktorý v 2. storočí navštívil Arkádiu sa od miestnych obyvateľov okrem iných informácií dozvedel, že matkou Elata bola dryáda Erato: „*Túto vílu nazývajú Erató a tvrdia o nej, že Arkadovi sa s ňou narodil [[Azan]], [[Afeidas (syn Arkada)|Afeidas]] a Elatos; ešte predtým sa mu narodil ľavoboček Autolaos. Arkas rozdelil synom, ktorí dospeli, zem na tri diely, jedna časť bola pomenovaná po Azanovi Azánia. Z tejto časti sa vraj odsťahovali tí, ktorí bývajú okolo jaskyne vo [[Frýgia|Frýgii]] zvanej Steunos a okolo rieky [[Penkalas|Penkaly]]. Afeidas dostal [[Tegea|Tegeu]] s príslušným územím, preto tiež básnici nazývajú Tegeu územím Afeida. Elatos získal pohorie [[Kylléne|Kyllénu]], vtedy ešte bezmennú. Neskôr sa Elatos odsťahoval do dnešnej [[Fókis (historické územie)|Fókydy]], pomáhal Fókom zaťažených vojnou obyvateľmi [[Flegyai]] a stal sa zakladateľom mesta [[Eleteia (Fókis)|Elateie]]. Azan mal syna [[Kleitor (syn Azana)|Kleitora]], Afeidas [[Aleus|Alea]], Elatos mal vraj päť detí: [[Aipytos (syn Elata)|Aipyta]], [[Pereus|Perea]], [[Kyllén]]a, [[Ischys (syn Elata)|Ischya]] a [[Stymfalos (syn Elata)|Stymféla]].*“ Podľa gréckeho historika Apollodora z Atén bol Elatos otcom dvoch synov, Stymfala a Perea.

## Referencie a bibliografia

Kategória:Postavy gréckej mytológie
Paiónios

**Paiónios** () môže byť:

* v gréckej mytológii jeden z daktylov, pozri Paiónios (mytológia)
* grécky sochár v 5. stor. pred Kr., pozri Paiónios z Mendy
* grécky architekt v 5. stor. pred Kr., pozri Paiónios (architekt)
Love Yourself: Tear

***Love Yourself 轉 'Tear'<nowiki/>*** (štylizované ako aj ***LOVE YOURSELF 轉 'Tear'<nowiki/>***) je nasledujúcim tretím kórejským študiovým albumom chlapčenskej skupiny BTS. Album bude vydaný 18. mája 2018.
***<nowiki/><nowiki/>***

## Vydanie albumu
*Love Yourself: Tear* bol oznámený 14. apríla 2018 aj spolu so zverejnením 9 minútového krátkeho videa nazvaného "Euphoria: Theme of Love Yourself 起 Wonder". Video obsahovalo aj novú skladbu s názvom "Euphoria", ktorú naspieval člen skupiny - Jungkook. Pieseň bola zložená kanadským DJmi Swiwel, Candace Nicole Sosa, Melanie Fontana, Bang Si-hyuk, Supreme Boi, Adora a lídrom skupiny, RM. Skladba získala pochvaly za synth pop štýl s elementami tropického house. Album by mal opisovať témy spojené s utrpením a žiaľom či odlúčením sa.

## Komečné vystúpenia
Medzi 18. až 25. aprílom, IRIVER oznámil, že predobjednávky albumov dosiahli 1,44 miliónov kópií len v Kórei. Čím zlomil rekord svojho predchádzajúceho albumu a BTS sa tak stalo jedinou K-pop skupinou, ktorá mala viac než milión pred objednávok na viacerých albumoch.

## Dejiny

## Referencie

Kategória:Albumy skupiny BTS
Surfing (šport)

náhľad|Surfovanie
**Surfovanie** je šport, ktorý  využíva kinetickú energiu pohybu upravenej dosky na prelamujúcej sa príbojovej pobrežnej vodnej vlne.

## História
Stovky rokov bolo surfovanie ako šport ústrednou súčasťou starovekej polynézskej kultúry. Britskí objavitelia ho prvýkrát odpozorovali na Tahiti v roku 1767.  

## Obľúbené destinácie
V súčasnosti medzi popredné surferské destinácie patrí Havaj a Kalifornia v Spojených štátoch amerických, Austrália, Maroko v Afrike a v Ázii je populárnou destináciou pre surferov indonézske Bali. Čo sa týka surfovania a európskych destinácií, obľúbenými lokalitami sú Španielsko, Francúzsko či Portugalsko. 
 
Ideálne obdobie na surfovanie v Európe je počas jesenných a zimných mesiacov. Hoci je voda v tomto období pomerne studená, Golfský prúd ju pomáha udržiavať aj v severských krajinách na znesiteľnej teplote. Najlepšie vlny sa tvoria prevažne na atlantickom pobreží. 	

## Druhy dosiek a technika surfovania
Na surfovanie sa využíva viacero typov surfovacích dosiek. Dlhšie dosky spôsobujú väčšie trenie s vodou, preto sú tieto typy dosiek pomalšie a ťažšie ako menšie dosky. Tento typ surfovacej dosky je vhodný pre úplných začiatočníkov, ktorí na začiatku potrebujú pomoc pri vyrovnávaní balansu. Ak surfer získa potrebné skúsenosti na dlhšej doske, prechádza na kratšie a ľahšie surfovacie dosky. S nimi majú surferi väčšiu kontrolu a možnosť manévrov vo vode.  

Pre surfera je vždy dôležité dopádlovať k blížiacej sa vlne, v správny okamih vyskočiť na dosku, zostať prikrčený a zároveň byť schopný udržať sa na doske v smere vlny. Surfer by mal zostať naklonený dopredu, aby získal väčšiu rýchlosť a zároveň sa opierať o zadnú nohu, s ktorou brzdí. Pokiaľ chce surfer predĺžiť dĺžku jazdy na vlne, mal by sa udržať rovnobežne s hrebeňom vlny. 

Každoročne sa 20. júna oslavuje *Medzinárodný deň surfovania*, ktorý oslavuje tento šport a životný štýl s ním spojený.

## Referencie

## Iné projekty

Kategória:Vodné športy
Gabion

náhľad|Gabionová stena

**Gabion** je drôtokamenný (drôtoštrkový) prvok, slúžiaci na prenos zemných tlakov (napr. oporné či zárubné múry), ďalej ako opevnenie pri stabilizácii brehov upravovaných vodných tokov, alebo napr. na čelá mostných objektov a priepustov. Využíva sa aj v záhradnej architektúre, alebo ako múr miesto oplotenia.

## Opis
náhľad|Gabiony - prútené koše naplnené hlinou ako provizórne opevnenie
Prvok je vytvorený zo zváraných sietí spojených pomocou špirál zo silného drôtu do pravidelného tvaru (kváder). Často je ošetrený proti korózii pomocou zinkovania alebo aluzinkovou povrchovou ochranou. Po okrajoch koša sa vyskladá kamenivom väčšej frakcie a vnútro koša sa vysype kamenivom menšej frakcie.

Veľkou výhodou gabionových konštrukcií je, že nevyžadujú budovanie drenáže, pretože voda nimi pretečie. Konštrukcia nezaťažuje pôsobenie vody ani v extrémnych podmienkach (napr. pri povodniach) a sú na tieto vplyvy odolnejšie ako napr. retónové konštrukcie.

## Pôvod názvu
Historicky sa týmto názvom označovali koše z prútia naplnené zeminou. Používalo sa ako poľné opevnenie.

## Ukážky použitia

Thunder Swamp Trail (Revisited) (4) (8755096519).jpg|Piliere mosta, Delaware State Forest, Pensylvánia
Rozhledna Romanka - spodek.JPG|Gabiony pri základni rozhľadne Romanka na Nymbursku
Gabion 040.jpg|Mostný pilier z gabionov
Vitoria - Arriaga - Parque de la Biodiversidad 03.jpg|Stena v Parku biodiverzity, Vitoria-Gasteiz, Baskicko
Designový kámen v gabionu inoxx.cz.jpg|Gabionový prvok s použitím rôznofarebných kameňov


## Lieratúra
*  
* VAŠÍK Eduard, BASLIK Radovan, *Expertné posúdenie reálnej koróznej odolnosti zvarovaných sietí v gabionových konštrukciách (2019), [https://www.gabion-consult.sk/zoznam-publikacii-ing-baslik/category/skripta/article/expertne-posudenie-realnej-koroznej-odolnosti-zvarovanych-sieti-v-gabionovych-konstrukciach.xhtml Dostupné online]
* VAŠÍK Eduard, *Pohľad na životnosť a budúcnosť gabionov v SR a ČR*, [https://www.gabion-consult.sk/skripta/category/skripta/article/25-rokov-gabionov-na-slovensku.xhtml Dostupné online]
* VAŠÍK Eduard, *Použitie GTX na gabionovom objekte*, [https://www.gabion-consult.sk/skripta/category/skripta/article/pouzitie-gtx-na-gabionovom-objekte.xhtml Dostupné online]
* VAŠÍK Eduard, *Súčasnosť a budúcnosť stavebných objektov s gabionmi'', Dostupné online

## Iné projekty

## Zdroj

Kategória:Stavebné materiály
Železničná stanica Malacky

**Železničná stanica Malacky** je železničná stanica v meste Malacky. Stanicou prechádza trať č. 110 (Bratislava - Břeclav).

Stanica sa nachádza na Nádražnej ulici a za budovou susedí s autobusovou stanicou, ktorú obsluhujú prímestské autobusy a MHD. Stanica leží na 24,682 km a je napájaná striedavým prúdom o napätí 25 kV, 50Hz.

Železničná stanica zabezpečuje predaj cestovných lístkov a malého občerstvenia, pred stanicou je novinový stánok. Pred vestibulom je kryté nástupište. Prístup na nástupište je možný cez vestibul alebo od autobusovej stanice. Stanica disponuje štyrmi koľajnicami, z toho tretia je najdlhšia. Koľaj 2 a 3 sa využíva najčastejšie. V stanici zastavujú vlaky kategórie Os (osobný vlak) a REX (regional expres). V stanici zastavujú vlaky Železničnej spoločnosti Slovensko (ZSSK). Zo stanice sa môžeme dostať do železničných staníc ako sú Kúty, Bratislava, Pezinok, Leopoldov. Prednosta železničnej stanice sídli v Železničnej stanici Zohor.

## História
Stavba trate sa datuje už od roku 1886. Malacká stanica vtedy ležala na trati, ktorá spájala Devínsku Novú Ves so Skalicou a mala len jednu prejazdnú koľaj. V období Uhorska trať dosahovala rýchlosti 45 km/h. Železnica bola oficiálne otvorená v októbri 1891.

V roku 1919 sa železničná stanica dočkala štyroch koľajísk a čoskoro sa vybudovala aj druhá prejazdná koľaj.

V roku 1926 sa rozšírila budova o vestibul a priestory čakárne spoločne s dlhým krytým perónom.

## Referencie


## Iné projekty

Malacky
Kategória:Doprava v okrese Malacky
Kategória:Stavby v Malackách
Kategória:Architektúra z 1891
Mater a Bludička

***Mater a Bludička*** je krátkometrážna filmová komédia vyrobená produkciou Pixar pre DVD film Autá z roku 2006, ktorá obsahom nadväzuje na film.

Podstatou filmu je, že robiť si žarty z iných sa môže vypomstiť. Film mal premiéru v Austrálii v stredu 25. októbra 2006 v USA a Kanade až v utorok 7. novembra 2006.

V tomto filme sú ako vo filme Autá vyobrazené zvieratá ako stroje – hmyz, konkrétne svätojánska muška, je znázornený modelom VW Chrobák, alebo kravy sú znázornené ako traktory.

## Dej filmu

Mater, hrdzavé, ale priateľské odťahovacie auto známe z úspešného filmu Autá, býva v ospalom mestečku Chladičové Kúpele v okrese Karburátor. Miluje stvárať žarty, pestvá, vylomeniny, šibalstvá či recesiu, ale vždy len na úkor tých druhých. Zrazu ho začne prenasledovať tajomné modré svetielko, ktoré ho naučí, že sa neoplatí robiť zle iným autám.

## Postavy
Hlavnou postavou krátkeho filmu je Mater. V krátkom filme sa objavujú aj postavy z filmu Autá - obyvatelia mestečka Chladičové Kúpele vrátane najnovších obyvateľov – Bleskového McQueena a ťahača jeho kamiónu Macka. Taktiež sa v ňom v krátkych chvíľach objavujú okolití obyvatelia – traktory a kombajn Frank.

## Knižná podoba
14. novembra 2006 bola uvedená aj knižná podoba tohto krátkeho filmu *Mater and the Ghost Light (Little Golden Book)*.

## Referencie


## Externé odkazy
* 
* 
* 
* Mater and the Ghostlight - Big Cartoon DataBase
* Martin et la Lumière Fantôme - otakia.com
* Burák a Bludička na FDb.cz

Kategória:Krátkometrážne filmy
Kategória:Kreslené filmy USA
Kategória:Filmové komédie USA
Kategória:Rodinné filmy USA
Kategória:Filmy štúdia Pixar
Kategória:Filmy z 2006
Kategória:Autá (film)
Kategória:Filmy podľa názvu
Železničná stanica Zohor

**Železničná stanica Zohor** je železničná stanica v obci Zohor.

Nachádza sa na tratiach č. 110 Bratislava – Břeclav, 112 Zohor – Plavecký Mikuláš a 113 Zohor – Záhorská Ves.

Stanica leží v 12,610 km dvojkoľajnej trate, zo smeru Bratislava hlavná stanica (kilometrovanie od žst. Devínska Nová Ves) do žst. Kúty. Trať Bratislava – Břeclav je elektrifikovaná striedavou sústavou 25 kV/50 Hz. Trate Zohor – Plavecký Mikuláš a Zohor – Záhorská Ves nie sú elektrifikované. Dňa 2. februára 2003 bola osobná preprava na trati Zohor – Plavecký Mikuláš zastavená, v apríli 2017 bola však sezónne obnovená po zastávku Plavecké Podhradie.

V železničnej stanici je možnosť kúpa cestovného lístka a stanica sa zvykne značiť ako „záhorácky“ železničný uzol. Zohorská stanica má tiež pridelené nesamostatné železničné stanice ako sú Malacky, Rohožník alebo Kuchyňa a tiež železničné zastávky, napr. Plavecký Štvrtok.

Železnicou prechádzajú osobné vlaky, rýchliky (prevažne do Česka) a nákladne vlaky. Stanica má koľajisko so 14 dopravnými, 1 manipulačnou, 1 odstavnou a 2 ostatnými koľajami.

## Referencie


## Iné projekty

Zohor
Kategória:Doprava v okrese Malacky
Kategória:Zohor
Kategória:Architektúra z 1891
Štrbavý

náhľad|Baranec a Štrbavý
**Štrbavý** (; ) je vrch v Západných Tatrách na Slovensku. Leží v hrebeni Barance nad Trnovskou dolinou, nad obcou Konská, približne  severovýchodne od Liptovského Mikuláša.

## Poloha
Nachádza sa v západnej časti Tatier, v geomorfologickom podcelku Západné Tatry a v ich časti Liptovské Tatry. Leží v Žilinskom kraji, v okrese Liptovský Mikuláš a zasahuje na katastrálne územie obcí Jamník a Konská. Najbližšími sídlami sú južným smerom situovaná Pribylina, Jakubovany a Konská, juhozápadne leží Žiar. Vrch sa nachádza v Tatranskom národnom parku.

## Opis
Štrbavý leží v juhovýchodnej rázsoche vrchu Baranec () medzi samotným Barancom a Malým Barancom (). Juhozápadné svahy spadajú do záveru Trnovskej doliny zvaného *Studeničky*, ktorou voda z tejto časti odteká potokom Trnovec do Váhu. Opačné severovýchodné svahy klesajú do Jamníckej doliny, kde sa nachádzajú dva výrazné žľaby pomenované *Maselňa* a *Pusté*. Vodu z tejto oblasti odvádza Jamnícky potok do Račkovej a Belej. 

Južne sa nachádza Stará Stávka (), Holý vrch (), sedlom oddelený Malý Baranec (), Mládky () a Klinovaté (), východne leží Kečka (), Nižný Ostredok (), Nižná Magura (), Ostredok (), Vyšná Magura () a Jakubina (), severne Hrubý vrch (), Deravá (), Volovec (), Ostrý Roháč (), Plačlivé (), Smrek (), Nohavica (), Tri kopy (), Hrubá kopa () a Baníkov () a západne Príslop (), sedlom oddelený Baranec (), Jalovecká kopa (), Ráztoka (), Široká () a Solisko (). Vrcholom prechádza značený turistický chodník.

### Výhľady
Hôľnato-skalnatý vrchol umožňuje kruhový rozhľad. Vďaka značnej nadmorskej výške a polohe poskytuje výhľad na mnohé vrcholy Západných Tatier, blízke doliny, časť Vysokých Tatier a Podtatranskú kotlinu, pri vhodných podmienkach vidieť aj Chočské vrchy, Malú a Veľkú Fatru, Nízke Tatry, Spišsko-gemerský kras, Kozie chrbty a Volovské vrchy.

## Prístup
* po  zeleno značenej trase po hrebeni:
** od juhovýchodu z rázc. Úzka dolina, ústie cez Mládky ()
** od západu z Baranca ()
* po  žltej turistickej značke cez Baranec ():
** od severu z Plačlivého () cez Žiarske sedlo a Smrek ()
** od juhozápadu z rázc. Žiarska dolina, ústie cez Holý vrch () 

## Referencie

## Pozri aj
* Západné Tatry
* Liptovské Tatry
* Tatranský národný park
* Zoznam vrcholov v Západných Tatrách

## Iné projekty

## Externé odkazy
* Poloha na turistickej mape
* Štrbavý na Turistika.cz

Kategória:Dvojtisícovky na Slovensku
Kategória:Vrchy Západných Tatier
Kategória:Vrchy v okrese Liptovský Mikuláš
Kategória:Jamník (okres Liptovský Mikuláš)
Kategória:Konská (okres Liptovský Mikuláš)
Železničná stanica Šaštín-Stráže

**Železničná stanica Šaštín-Stráže** je železničná stanica v meste Šaštín-Stráže. Nachádza sa na 59,395 km trate Kúty – Trnava, medzi obcami Kuklov a Borský Mikuláš. Trať i stanica je elektrifikovaná striedavým napätím 25 kV s frekvenciou 50 Hz. Na železničnej stanici nie je možná kúpa cestovného lístka.

Budova stanice sa nachádza vľavo, v smere od Kútov. Stanica je položená na Nádražnej ulici v časti Šaštín a od mesta je vzdialená zhruba 15 minút a 10 minút trvá cesta k rekreačnému stredisku Gazárka. Neďaleko stanice sa nachádza autobusová zastávka, ktorú obsluhujú prímestské autobusy.

## Referencie


## Iné projekty

Šaštín-Stráže
Kategória:Doprava v okrese Senica
Kategória:Šaštín-Stráže
Kategória:Architektúra z 1897
Kategória:Železničné stanice v okrese Senica
Radoslav Števčík

Mgr. **Radoslav Števčík** (* 1. marec 1970, Bojnice) je slovenský novinár, reportér, podnikateľ v rokoch 2014 až 2018 starosta mestskej časti Bratislava-Staré Mesto. Narodil sa v Bojniciach, ale od roku 1988 žije v Bratislave, kde v roku 1993 absolvoval štúdium slovenčiny a ruštiny na Filozofickej fakulte Univerzity Komenského.

Aktívne sa zúčastnil protestu bratislavských študentov 16. novembra 1989. Vysokoškoláci vtedy žiadali slobodu, demokraciu, slobodu pre členov tzv. Bratislavskej päťky, školské reformy. Bol jedných z odvážnych, ktorí na kameru ČST hovoril o požiadavkách mladej generácie. Reportáž s vyjadreniami študentov v ten večer o 22,00 h vysielala televízia v relácii Aktuality.

Po 17. novembri 1989 sa aktívne zapojil do študentského hnutia. Bol členom prvého študentského štrajkového výboru Filozofickej fakulty UK v Bratislave a členom *Koordinačného výboru študentských štrajkových výborov*, neskôr *Celoslovenský koordinačný výbor vysokoškolákov.* Bol jedným z piatich autorov listu študentov Filozofickej fakulty predsedovi federálnej vlády Ladislavovi Adamcovi, v ktorom žiadali o prešetrenie udalostí 17. novembra 1989 na Národnej triede v Prahe a potrestanie vinníkov. V pondelok 20. novembra 1989 o 9,00 h piati študenti (Andrea Červená, Adriana Hosťovecká, Milan Novotný, Rastislav Rigo a Radoslav Števčík) prečítali vo foyer budovy Univerzity Komenského v Bratislave, čím začali protest a neskôr novembrový štrajk študentov Filozofickej fakulty UK.

## Prehľad činnosti
Stručný zoznam funkcií:
*19901991redaktor časopisu Zmena
*19911994zahraničný reportér denníka Smena
*19941996vnútropolitický komentátor denníka Pravda
*19962006redaktor slovenského vysielania BBC World Service
*19982014zakladateľ a šéfredaktor týždenníka Bratislavské noviny
*20062010poslanec mestskej časti Bratislava-Staré Mesto
*20142018starosta mestskej časti Bratislava-Staré Mesto
*20222026poslanec mestskej časti Bratislava-Staré Mesto

## Referencie


## Externé odkazy
*Osobné webstránky
*Profil na webe mestskej časti Bratislava-Staré Mesto 

Kategória:Slovenskí novinári
Kategória:Šéfredaktori periodík na Slovensku
Kategória:Slovenskí podnikatelia
Kategória:Starostovia mestskej časti Bratislava-Staré Mesto
Kategória:Absolventi Filozofickej fakulty Univerzity Komenského v Bratislave
Kategória:Osobnosti z Bojníc
Erasos

**Erasos** () je v gréckej mytológii syn Trifyla a vnuk lykosúrskeho kráľa Arkada. 
 
Z antických autorov nám správu o ňom zanechal jedine Pausanias, ktorý videl jeho sochu medzi najpamätnejšími votívnymi dielami v Delfách:  „*Tohoto Trifyla nezrodila [[Erato (manželka Arkada)|Erató]], ale [[Laodameia (dcéra Amykla)|Laodameia]], dcéra [[Amyklas (kráľ Sparty)|Amykla]], vládcu v [[Sparta (starovek)|Lakedaimone]]. Erasos, Trifylov syn, bol sem venovaný tiež... [[Arkádia (historické územie)|Arkádsky]] [[Samolas z Arkádie|Samolas]] je tvorca Trifyla a [[Azan]]a, [[Antifanes z Argosu]] zase [[Elatos (syn Arkada)|Elata]], [[Afeidas (syn Arkada)|Afeida]] a Erasa.*“

Zo sochy Erasa sa zachoval podstavec. Značne poškodený nápis na tomto podstavci uvádzal signatúru umelca a s veľkou pravdepodobnosťou aj jeho meno. Na ďalšom epigrafickom náleze z Delf sú okrem jeho mena uvedené aj mená jeho rodiny z Arkádie a iných mýtických postáv. 

## Referencie a bibliografia

Kategória:Postavy gréckej mytológie
Sviatok práce

**Sviatok práce** alebo **1. máj** je medzinárodný sviatok pracujúcich. Uznesenie o oslavách prijal ustanovujúci kongres II. internacionály roku 1889 v Paríži na pamäť všeobecného štrajku a masových demonštrácií chicagskych robotníkov, ktoré sa konali roku 1886 za osemhodinový pracovný čas. V roku 1886 sa všade v USA – od New Yorku po San Francisco zdvihla vlna demonštrácií. Centrom boja bolo Chicago, do ktorého ulíc vyšlo 1. mája 40 000 štrajkujúcich. Štrajky pokračovali ešte dva dni, ale 3. mája využila polícia stretnutie štrajkujúcich so štrajkokazmi a začala paľbu do robotníkov, pričom šesť osôb bolo zabitých a päťdesiat ťažko ranených. Po krvavých udalostiach v Chicagu rozpútali úrady v celých USA štvanice proti robotníckemu hnutiu a masovo zatýkali.

Po vzniku Česko-Slovenska bol od roku 1919 1. máj vyhlásený za štátny sviatok. Prvomájové oslavy sa niesli v duchu boja proti nezamestnanosti a zhoršovaniu postavenia pracujúcich. V rokoch 1933 – 1938 vyjadrovali protest proti fašizmu a vojne. Prvomájové oslavy boli v období socializmu v Česko-Slovensku po vzore Sovietskeho zväzu spojené s prvomájovými sprievodmi s alegorickými vozmi.

## Referencie

## Pozri aj
* Dejiny pracovného času, Priemyselná revolúcia (cca 1760 – 1914)

Kategória:Medzinárodné sviatky
Kategória:1. máj
Kategória:Vzniklo v 1890